Seerrekord etter Zlatan-ankomst
- PSG bidrar mye til resultatet, sier sjef for Canal Plus i Frankrike, Cyril Linette, ifølge Aftonbladet. TV-kanalen sender kampene fra toppdivisjonen i Frankrike og ser en klar stigning i interessen. - PSG har virkelig fanget seerne våre. Ligue 1 er som en såpeopera, der Paris er en av hovedkarakterene. Vi så trenden allerede forrige året og den har fortsatt oppover med Zlatan Ibrahimovics ankomst, sier Linette.Klassikermøtet mellom Marseille og PSG ble fulgt av hele 2,7 millioner seere - det høyeste tallet siden sesongen 98/99. Zlatans klubb har medvirket i fem av de syv mest sette kampene i år. Canal Plus var tidlig oppmerksomme på interessen for hovedstadsklubben, og har flyttet hele 14 av PSGs 19 kamper til et mer TV-vennlig tidspunkt. - Ligaen må jo være bra ettersom jeg er her nå. Forhåpentligvis kan vi forbedre den enda mer, fleiper Zlatan til klubbens egen hjemmeside. PSG topper tabellen ved halvspilt sesong. Kun målforskjellen skiller imidlertid ned til Lyon og Marseille.
Zlatan Ibrahimovic (31) og hans klubb Paris Saint-Germain får æren for at 20 prosent flere franskmenn har sett fotballkamper på TV denne sesongen.